તો એ વ્યક્તિ હતી- રીના…….૧૭ મેં-૨૦૦૫ એ મારા લગ્ન ની તારીખ- જે મારા પપ્પા એ મુહુર્ત મુજબ જ- પોતાની મરજી થી નક્કી કરી હતી…કારણ કે ૧૭ તારીખ નું મહત્વ રીના ની અને મારી જીન્દગી માં અનેરું સ્થાન છે. મને આમેય લગ્ન ની ઝાકળમાકળ ગમતી નથી આથી હું સ્વભાવત: સાદાઈ થી લગ્ન કરવામાં માનતો હતો..માનું છું..પણ રીના એના પાપા નું પ્રથમ સંતાન અને હું મારા પાપા નું છેલ્લું..સૌથી નાનું સંતાન- આથી જીત રીના ની જ થઇ…..અને જે આજ પર્યંત ચાલુ છે…..સારું છે- રીના જીતે તો જીત મારી જ છે ને…..! જાન લઇ ને ગયા અને સમય કરતા મોડા પડ્યા…કારણ કે રસ્તો ભૂલી ગયા….( હહાહાહાહા………..) ..જ્યાં ઉતારો આપ્યો હતો ત્યાં પાણી જ ન આવે- અને આપણે મોઢું “ધોયા” વગર જ પરણી આવ્યા……! અસહય ગરમી……અને વળી લગ્ન ની ચોરી માં- કરેલો યજ્ઞ( વેદી) ધુમાડો વધારે કરતી હતી..( જો કે એમાં મારા સાસરી વાળા નો કોઈ હાથ નહોતો…એ હું શ્રદ્ધા પૂર્વક કહું છુ…) ..લગ્ન ની બધી વિધિ અને ફેરા- આપણે “રડતા રડતા” ( ધુમાડા ને લીધે……) અને મો પર રૂમાલ મૂકી ને ફર્યા……આથી લગ્ન ના બધા ફોટા માં- મારા મોઢા કરતા- એ પ્રસાદી ના રૂમાલ ના ફોટા વધુ આવ્યા છે…..!